IP รายได้ขายพุงหนุนกำไรปี 62 โต 46% เล็งแจกปันผล 0.185 บ.
IP รายได้ขายพุงหนุนกำไรปี 62 โต 46% มาที่ 43.47 ลบ. จากปีก่อน 29.86 ลบ. เล็งแจกปันผล 0.185 บ. ขึ้นเครื่องหมาย XD 8 เม.ย.63 จ่าย 27 เม.ย.63
IP รายได้ขายพุงหนุนกำไรปี 62 โต 46% มาที่ 43.47 ลบ. จากปีก่อน 29.86 ลบ. เล็งแจกปันผล 0.185 บ. ขึ้นเครื่องหมาย XD 8 เม.ย.63 จ่าย 27 เม.ย.63
24 ก.พ. 2563

บริษัท อินเตอร์ ฟาร์มา จำกัด (มหาชน) หรือ IP รายงานผลการดำเนินงานประจำปี 2562 (รวมบริษัทย่อย) สิ้นสุดวันที่ 31 ธ.ค. 2562 ดังนี้

โดยผลการดำเนินงานประจำปี 2562 มีกำไรเพิ่มขึ้น เนื่องจากบริษัทมีรายได้รวมจำนวน 375.89 ล้านบาท โดยรายได้เกือบทั้งหมดเป็นรายได้จากการขาย ซึ่งมีจำนวน 371.33 ล้านบาท คิดเป็นร้อยละ 98.79 ของรายได้รวม เพิ่มขึ้นจากงวดเดียวกันของปีก่อน จำนวน 54.50 ล้านบาท หรือคิดเป็นร้อยละ 17.20 มาจากการเพิ่มขึ้นของรายได้จากการขายผลิตภัณฑ์สุขภาพสำหรับสัตว์จากปี 2561 จำนวน 92.25ล้านบาท เป็น 141.46 ล้านบาท เพิ่มขึ้นร้อยละ 53.34 ในปี 2562 ส่วนใหญ่เป็นการเพิ่มขึ้นของรายได้จากการขายผลิตภัณฑ์แชมพูรักษาโรคผิวหนังสำหรับสัตว์เลี้ยง ผลิตภัณฑ์อาหารสัตว์เลี้ยง MARIA และผลิตภัณฑ์สำหรับปศุสัตว์หลายผลิตภัณฑ์รวมกัน
นอกจากนี้ ยังมาจากการเพิ่มขึ้นของรายได้จากการขายผลิตภัณฑ์สุขภาพและนวัตกรรมความงามสำหรับคน จากปี 2561 จำนวน 224.58 ล้านบาท เป็น 229.87 ล้านบาท เพิ่มขึ้นร้อยละ 2.36 ในปี 2562 ส่วนใหญ่มาจากการเพิ่มขึ้นของรายได้จากการขายผลิตภัณฑ์โบทูลินั่มท็อกซิน ผลิตภัณฑ์ซินไบโอติค ได้แก่ ผลิตภัณฑ์วิตามินรวม (Multivitamin) ผลิตภัณฑ์ PreBo (ช่วยเสริมมวลกระดูก) และยาสีฟัน YUUU เป็นต้น
รวมทั้งมีรายได้อื่น ได้แก่ รายได้ดอกเบี้ย กำไรจากอัตราแลกเปลี่ยน รายได้อื่นของบริษัทและบริษัทย่อยในปี 2562 มีจำนวน 4.56 ล้านบาท เพิ่มขึ้นจากงวดเดียวกันของปีก่อน จำนวน 3.81 ล้านบาท หรือเพิ่มขึ้นร้อยละ 508 สาเหตุหลักคือบริษัทมีการกลับรายการโบนัสค้างจ่ายผู้บริหารรายหนึ่งจากการที่ผู้บริหารสละสิทธิ์การรับโบนัสดังกล่าว เป็นรายได้อื่นจำนวน 2.25 ล้านบาท
ขณะเดียวกันบริษัทยังประกาศปันผลงวดดำเนินงานวันที่ 1 ม.ค. 2562 ถึงวันที่ 31 ธ.ค. 2562 เป็นเงินสด 0.185 บาทต่อหุ้น กำหนดขึ้นเครื่องหมาย XD วันที่ 8 เม.ย.2563 และกำหนดจ่ายเงินปันผลวันที่ 27 เม.ย.2563